**ХОГ ХАЯГДЛЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮЗЭЛ БАРИМТЛАЛ**

**НЭГ. Хуулийн төсөл боловсруулах үндэслэл, шаардлага**

Монгол улсын их хурлаас 2017 оны 05 дугаар сарын 12-ны өдөр Хог хаягдлын тухай хууль нь 8 бүлэг 43 зүйлтэйгээр шинэчлэн баталж, 2020 оны 01 дүгээр сарын 10-ны өдөр нэмэлт өөрчлөлт оруулан, дагаж мөрдөж байна.

 Хог хаягдлын тухай хуулийн зорилго нь  хог хаягдлаас хүний эрүүл мэнд, байгаль орчинд үзүүлэх сөрөг нөлөөллийг бууруулах, түүнээс урьдчилан сэргийлэх, хог хаягдлыг эдийн засгийн эргэлтэд оруулж, байгалийн нөөц баялгийг хэмнэх, иргэдийн хог хаягдлын талаархи боловсролыг дээшлүүлэх зорилгоор хог хаягдлыг бууруулах, ангилах, цуглуулах, тээвэрлэх, хадгалах, дахин ашиглах, дахин боловсруулах, сэргээн ашиглах, холбогдсон харилцааг зохицуулах эрх зүйн орчныг бүрдүүлэх явдал юм.

 2017-2021 оны байдлаар Нийслэлийн 9 дүүргээс Сонгинохайрхан, Сүхбаатар, Баянгол, Багахангай дүүргүүдэд нийт 80 хог хаягдлын зөрчилд торгуулийн арга хэмжээ авсан бөгөөд нийт 30,750,000 төгрөгний торгууль оногдуулсан байна. Сонгинохайрхан дүүрэгт 2021 оны 09-р сарын байдлаар Хог хаягдлын тухай хуулийн зөрчлийн талаар иргэдээс ирүүлсэн мэдээлэл 14, хорооны ТХХОНБ-аас илүүлсэн зөрчлийн мэдээлэл 48 байна. Үүнээс 48 зөрчлийг газар дээр нь арилгуулж, зөвлөмж өгсөн. 6 зөрчилд албаны шаардлага өгсөн, 8 зөрчилд 5,1 сая төгрөгийн торгууль ногдуулсан боловч мэдээлсэн иргэн болон бусад этгээдэд мөнгөн урамшуулал олгогдоогүй байна.

 Хан-Уул, Баянзүрх, Чигэлтэй дүүргүүдэд хуулийн хэрэгжилт хангалтгүй, тодорхой ажил хийгдээгүй байна.

 Хог хаягдлын тухай хуулийн зөрчлийн талаар иргэдийн мэдээлсэн байдал, мөнгөн урамшуулал олгогдсон байдлын талаар нийт 11 аймгаас тайлан, мэдээлэл ирүүлсэн. Үүнээс үзэхэд, орон нутгийн хэмжээнд Хог хаягдлын тухай хуулийн 41 дүгээр зүйлийн 41.13-т заасан “Хог хаягдлын тухай хууль тогтоомж зөрчсөн тухай мэдээлэл өгсөн иргэнд уг мэдээлэл нь батлагдсан тохиолдолд зөрчил гаргагчид ногдуулсан торгуулийн 15 хувиар тооцож сум, дүүргийн Засаг дарга мөнгөн урамшуулал олгоно” гэж заасан дагуу мөнгөн урамшуулал иргэнд олгосон болон олгох талаар зохицуулалт хийгдсэн орон нутаг байхгүй байгаа нь Хог хаягдлын тухай хуулийн зарим хэсгийн хэрэгжилт хангалтгүй гэх үндэслэлтэй байна.

 Мөн орон нутгийн төсвийн зарцуулалтын талаар эрх зүйн орчин дутмаг учир санхүүгийн эх үүсвэрийг шийдвэрлээгүй. Үүний улмаас Хог хаягдлын тухай хууль тогтоомжийн зөрчлийн талаар иргэд, байгаль орчны байцаагч болон бусад байгаль орчны эсрэг гэмт хэргээс сэргийлэх чиг үүрэг бүхий этгээдээс ирүүлсэн гэмт хэрэг зөрчлийн мэдээлэлд мөнгөн урамшуулал олгогдоогүй байна. Өмнөговь, Дархан-Уул аймгуудад мөнгөн урамшуулал олгох санхүүгийн эх үүсвэр сумдын хэмужээнд шийдэгдээгүй байна.

[[1]](#footnote-1)Монгол Улсын Засгийн газрын гуравдугаар тогтоол, Хууль зүй, дотоод хэргийн сайдын А/09 дүгээр тушаалаар хүрээлэн буй орчныг хамгаалах, энэ төрлийн гэмт хэрэг, зөрчилтэй тэмцэх, урьдчилан сэргийлэх чиг үүргийн хүрээнд Экологийн цагдаагийн албыг 2020 оны 1-р сард байгуулсан байх бөгөөд тус албаны 2020 оны эхний 11 сарын тайлан мэдээгээр манай улсад хүрээлэн буй орчны эсрэг нийт 611 гэмт хэрэг бүртгэгдсэнийг эрүүгийн хуулийн тусгай ангид заасан зүйл ангиар нь авч үзвэл:

* 250 буюу 40.9 хувийг хууль бусаар мод бэлтгэх,
* 229 буюу 37.5 хувийг хууль бусаар ашигт малтмал хайх, ашиглах, олборлох,
* 81 буюу 13.3 хувийг хууль бусаар ан агнах,
* 29 буюу 4.7 хувийг байгалийн ургамлыг хууль бусаар бэлтгэх,
* 17 буюу 2.8 хувийг химийн хорт аюултай бодисыг хууль бус эргэлтэд оруулах,
* **3 буюу 0.5 хувийг байгаль орчныг бохирдуулах- /**Үүнээс Дархан-уул аймагт 1 хэрэг, Сүхбаатар аймагт 2 хэрэг бүртгэгдсэн байна/
* 2 буюу 0.3 хувийг ой хээрийн түймэр тавих гэмт хэрэг тус тус эзэлж байна.

 Харин 2020 оны эхний 11 сард Зөрчлийн тухай хуулийн 7.15.8 /усан сан бүхий газарт хог хаягдал хаях/ дахь хэсгээр улсын хэмжээнд 128 зөрчил бүртгэгдсэн талаар дээрх тайланд дурдсан байна. Эдгээрээс үзвэл хог хаягдлын талаарх гэмт хэргийн гаралт, түүнийг илрүүлэлт тун бага хувьтай байгаа бөгөөд жилд 3 удаагийн гэмт хэргийн тохиолдол бүртгэгдсэн байгаа энэ төрлийн гэмт хэргийн илрүүлэх үйл явц түүнд нөлөөлөх хууль эрх зүйн орчинг сайжруулах шаардлагатай байгааг харуулж байна.

Хөдөө орон нутгийн аялал зугаалга эрс нэмэгдсэнтэй холбоотой байгалийн үзэсгэлэнт газруудад, нуур цөөрмийн дэргэд хүний бөөгнөрөл үүсч, түүнийхээ хэмжээгээр хог хаягдал их хуримтлагдаж хөрс, усны бохирдол ихээр үүсээд байна.

Манай улсын байгалийн үзэсгэлэнт газруудын ихэнх нь улсын тусгай хамгаалалтад байдаг. Тухайн бүс нутагт аялаж, амарсан иргэд хогоо авч яваад зориулалтын хогийн цэгт бус ойр байрлах гуу, жалга руу хаях тохиолдол их байдаг талаар албаны их сурвалж хэлж байна. Энэ нь эргээд тухай нутгийн хөрсийг бохирдуулах, үер болон салхи ихтэй улиралд тухайн орчины бохирдол үүсгэдэг.

Хог хаягдлын тухайн хуульд тусгай хамгаалалттай газрын орчны тухай хууль болон тусгай хамгаалалттай газруудад хэрэгжиж байгаа журмуудад хог хаягдлын асуудалыг шийдвэрлэх төсөв болон хөрөнгийн эх үүсвэрийн талаар зохицуулалт тусгагдаагүй. Тусгай хамгаалалтын газрын хог хаягдлын асуудлыг шийдвэрлэх журам байдаггүй учраас байгаль хамгаалагч тухайн газрын хог хаягдлыг цэвэрлэх үүрэг хүлээдэг байна. Цэврэлсэн хог хаягдлаа ойр байрлах сумын нэгдсэн хогийн цэгт асгах ба энэ нь тухайн газраас хамгийн багадаа 5-170 км туулж байгаль хамгаалагч асгадаг талаар албаны эх сурвалжын мэдээлэл байна. Хогийг зөөж хаяхад зориулсан хогны машиныг орон нутагт шийдвэрлээгүй нь улмаас Байгаль хамгаалагчид өөрсдийн био технологийн арга хэмжээ эсхүл хувийн машинаар зөөж устгадаг.

Дээрх нөхцөл байдлаас хархад байгаль хамагаалагч зарим аялагчидын ухамсаргүй байдлаас болж ажлын үндсэн чиг үүргээ хэрэгжүүлэх боломжгүй мөн тооцоолоогүй их хэмжээний зардал гарч байна. Тусгай хамгаалалтын газар үүссэн түр хогийг нэг удаа зөөхөд хамгийн доод хэмжээ нь 100,00 /зуун мянга/  төгрөгийн зардал гардаг.

Монгол Улс жилд дунджаар 3,5 сая тонн хог хаягдал гаргадаг ба үүний 42% нь Улаанбаатар хотод үүсдэг. Нийг хаягдлыг ялган ангилбал Улаанбаатар хот ойролцоогоор жилд 44,000 тонн хаягдал гялгар уут гаргадаг бөгөөд ердөө 4% хүрэхгүй хувийг дахин боловсруулж үлдсэн хэсэг нь байгальд хаягддаг гялгар хальсан уут нь хөрсөнд ялзарч шингэхгүйгээр 500 жил хадгалагдаж, байгаль орчныг бохирдуулдаг нь нотдоглсон байна.

2018 оны байдлаар Хүн хоногт 0,5 клграмм жилд 200 клграмм хуурай хог хаягдал зөвхөн Улаанбаатар хотд хоногт дунджаар 800-1000тн хаядаг гардаг үүний 50% нь хогийн цэг болон дахин боловруулах төврүү ачигддаг бол үлдсэн 50% нь орчины бохирдол үүсгэдэг талаар статистик баримттай .

Хог хаягдал их хэмжээгээр үүссэнээс гарах хор уршиг

1. Хүрээлэн буй орчинд агаар, ус, булга, гол, мөрөн, хөрсний бохирдол үүсгэх
2. Хүний эрүүл мэндэд нөлөөх өвчлөл болон сүрьеэ боом татран зэрэг өвчин тараах үндэс болдог

Дээрх нөхцөл байдлыг хархад манай улсад хог хаягдлын гэмт хэрэг, зөрчлийн илрүүлэлт нь маш бага хэмжээнд байна. Учир нь хог хаягдалын аливаа гэмт хэрэг, зөрчлийн талаар мэдээлэл дутмаг илрүүлэлт, нотлох баримт хангалтгүй мөн иргэд холбогдох газарт нь мэдээлэл, гомдол гаргах, өөрийн өгсөн хууль зөрчсөн мэдээлэл нь үнэн бодиттой тохиолдолд мөнгөн урамшуулал авах боломжтой талаар хууль, эрх зүйн орчны мэдээлэл дутмаг тухай асуудалыг нарийн тусгаж заасан эрх зүй орчин хангалтгүй байгаагаас үүдэн гэмт хэргийн талаар иргэд мэдээлэл дутагдалтай байна.

**Хоёр. Монгол улсын их хурлаас 2017 оны 05 дугаар сарын 12-ны өдөр батлагдсан Хог хаягдалын тухай хуулийг хэрэгжүүлэх явцад зарим зохицуулалтыг илүү тодорхой болгох, нарийвчлах, нэмж тусгах хэрэгцээ шаардлага үүсээд байна. Үүнд:**

1. Хог хаягдалын гэмт хэрэг, зөрчлийн тоог бууруулах хууль зөрчихөөс урьдчилан сэргийлэх, үүднээс хог хаягдалын тухай 41 дүгээр зүйлийн 13 дахь хэсэгт зааснаар “Хог хаягдлын тухай хууль тогтоомж зөрчсөн тухай мэдээлэл өгсөн иргэнд уг мэдээлэл нь батлагдсан тохиолдолд зөрчил гаргагчид ногдуулсан торгуулийн 15 хувиар тооцож сум, дүүргийн Засаг дарга мөнгөн урамшуулал олгоно.” хэмээн заасан. Энэхүү хуулийн хэрэгжилтэнд шаардлагатай эрх зүйн орчинг нарийвчлан тусгагдаагүй. Иймд дээрх хуулийн хэрэгжилтийг сайжруулах гэмт хэрэг, зөрчлийг буруулах үндсэн дээр улам боловсронгуй болгох шаардлагатай;
2. Хог хаягдлын тухайн хуулийн 41.13-т зааснаар Хог хаягдлын тухай хууль тогтоомж зөрчсөн тухай мэдээлэл өгөхдөө бусдын нэр хүндэд халдсан, худал мэдээлэл өгсөн этгээдэд хариуцлага тооцох эрх зүйн орчинг бүрдүүлэх
3. Иргэнээс гэмт хэрэг зөрчлийн талаарх мэдээлэлд тусгах агуулга, эд мөрийн баримтыг хэрхэн авах талаар нарийн тусгах
4. Хог хаягдлыг мэдээлсэн иргэнд олгосон санхүүгийн эх үүсвэрийг ил тод байлгах зайлшгүй шаардлагатай;
5. Хог хаягдлын гэмт хэрэг, зөрчлийн талаар мэдэгдсэн иргэний мэдээллийг холбогдох байгууллага албан тушаалтан шуурхай шалгах, мэдээлэл өгсөн иргэний аюулгүй байдал, мэдээллийн нууцыг чандлан хадгалах талаар хуулийг боловсронгуй болгох.

Дээр дурдсан үндэслэл, хэрэгцээ шаардлагад нийцүүлэн “Хог хаягдлын тухай хуульд нэмэлт, өөрчлөлт оруулах тухай” хуулийн төсөл боловсруулсан.

**Гурав. ХУУЛИЙН ТӨСӨЛ БАТЛАГДСАНЫ ДАРАА ҮҮСЧ БОЛОХ НИЙГЭМ, ХУУЛЬ ЗҮЙН ҮР ДАГАВАР**

Хог хаягдлын тухай хуульд нэмэлт, өөрчлөлт оруулах тухай хуулийн төсөл батлагдсанаар иргэнээс ирүүлэх гэмт хэрэг, зөрчлийн мэдээлэл нэмэгдэх, гэмт хэрэг, зөрчил буурах мөн тухайн зөрчлийг шуурхай илрүүлэх, алба хаагч, албан байгууллага, иргэний хоорондын уялдаа холбоо сайжрах хууль зүйн ач холбогдолтой. Хог хаягдлаас үүссэн төвөст тусгагдаагүй, гэнэтийн их хэмжээний зардлыг буруулах эдийн засгийн ач холбогдолтой. Үүнээс гадна хөрс, ус, агаарын бохирдол буурах, Хог хаягдлын тухай хууль зөрчсөн этгээдэд хариуцлага хүлээлгэх механизмыг бүрдүүлэнэ.

**Дөрөв. Хуулийн төсөл нь Монгол Улын Үндсэн хууль, Монгол Улсын Олон улсын гэрээ болон бусад хуультай хэрхэн уялдах, хуулийг хэрэгжүүлэхэд шинээр боловсруулах, хуульд нэмэлт, өөрчлөлт оруулах, хүчингүй болсонд тооцох тухай хууль тогтоомжийн талаар**

Хог хаягдлын тухай хуульд нэмэлт, өөрчлөлт оруулах тухай хуулийн төсөл нь Монгол Улсын Үндсэн хууль болон Монгол Улсын нэгдэн орсон Олон улсын гэрээ, холбогдох бусад хуульд нийцэх бөгөөд харшлахгүй болно.

-oo0oo-

1. ЭКОЛОГИЙН ЦАГДААГИЙН АЛБАНЫ 2020 ОНЫ

ҮЙЛ АЖИЛЛАГААНЫ ТАЙЛАН- http://ecological.police.gov.mn/media/tailan/ [↑](#footnote-ref-1)